**ZákladnÁ školA,**

**Odborárska ulica č. 1374, Nové Mesto nad Váhom**

**P O K Y N Y**

upravujúce postup, organizáciu a podmienky výchovy a vzdelávania žiakov v období od **1. septembra 2020** vypracované v súlade s opatreniami ÚVZ SR a manuálu MŠVVaŠ SR pod názvom Organizácia a podmienky výchovy a vzdelávania v základných školách pre školský rok 2020/2021.

|  |
| --- |
| **Úvod** |

Tieto pokyny sú vypracované podľa podmienok a možností ZŠ Odborárska 1374, Nové Mesto nad Váhom. Popisujú organizačné kroky a postupy, ktoré je potrebné dodržať v prípade výskytu ochorenia COVID – 19 u zamestnancov alebo žiakov školy – semafor opatrení.

Pokyny rešpektujú opatrenia a rozhodnutia Úradu verejného zdravotníctva SR (ďalej aj ako „ÚVZ SR“). Predstavujú nadstavbu platných opatrení a budú podliehať prípadnej aktualizácii.

Budeme rešpektovať a riadiť sa výstražným systémom na troch úrovniach – zelenej, oranžovej a červenej.

**Zelená fáza** predstavuje stav, kedy škola nemá žiadneho podozrivého ani pozitívneho žiaka či zamestnanca.

**Oranžová fáza** zachytáva situáciu, kedy má škola žiaka alebo zamestnanca podozrivého na ochorenie.

**Červená fáza** obsahuje zoznam opatrení v prípade pozitivity dvoch a viac prípadov u žiakov alebo nepedagogického pracovníka alebo jedného pedagóga.

**Z E L E N Á F Á Z A**

|  |
| --- |
| **Škola** |

Zverejnení oznam na vchodových dverách, ktorý hovorí, za akých podmienok nemôže nastúpiť dieťa do základnej školy.

Obsah a formu všetkých vzdelávacích a záujmových činností budeme voliť tak, aby boli zaistené hygienicko – epidemiologické opatrenia.

Pedagogickí zamestnanci a odborní zamestnanci základnej školy v súlade s aktuálnymi hygienicko – epidemiologickými nariadeniami a podľa svojho uváženia a možností zabezpečia rozstupy medzi žiakmi a žiakmi a pedagógmi pri výchovno – vzdelávacom procese.

Školský klub detí sa riadia primerane usmerneniami tohto materiálu.

Škola si pre účely izolácie žiaka, u ktorého sa vyskytnú príznaky ochorenia COVID-19, prípadne iného prenosného ochorenia počas vyučovania, vyčlení priestor – miestnosť KNIŽNICE na prvom poschodí. Miestnosť bude štandardne slúžiť aj na iné účely, ak je však do nej umiestnený žiak s príznakmi ochorenia COVID-19 alebo iného prenosného ochorenia, následne po opustení miestnosti žiakom je dôkladne vydezinfikovaná (podľa usmernenia Úradu verejného zdravotníctva) a vyvetraná.

V prípade podozrenia na ochorenie COVID – 19 v základnej škole bezodkladne rieši vzniknutú situáciu podľa usmernenia tohto materiálu, časť Oranžová fáza.

|  |
| --- |
| **Riaditeľ školy** |

Vydáva pokyny v zmysle nariadení MŠVVaŠ SR, RÚVZ a zriaďovateľa. Konkrétne budú platiť protiepidemiologické pokyny nariadené RÚVZ a ministerstvom školstva. Budeme pokračovať v pravidelnej dezinfekcii priestorov Pri vstupe do školy si každý žiak aj zamestnanec vydezinfikuje ruky. Zákonný zástupca nevstupuje do budovy školy, pokiaľ to situácia nevyžaduje. V prípade nutnosti použije prekrytie tváre rúškom a dezinfikuje si ruky. To platí aj pre cudzie osoby. Návšteva sa musí zdržať v predsieni školy a riaditeľ rozhodne o nutnosti vstupu do priestorov školy.

Pri prvom nástupe do práce všetci zamestnanci školy vyplnia **dotazník o zdravotnom stave pred nástupom do zamestnania** (príloha č. 1). Zamestnanci predkladajú po každom prerušení dochádzky v trvaní viac ako tri dni písomné **vyhlásenie o tom, že zamestnanec neprejavuje príznaky prenosného ochorenia a nemá nariadené karanténne opatrenie** (príloha č. 2).

Zabezpečí v súčinnosti so zriaďovateľom plynulú prevádzku základnej školy a školského klubu detí.

V prípade, že u dieťaťa alebo zamestnanca je podozrenie alebo potvrdené ochorenie na COVID-19, postupuje podľa usmernenia Manuálu MŠVVaŠ SR pod názvom Organizácia a podmienky výchovy a vzdelávania v základných školách pre školský rok 2020/2021 časť Oranžová a Červená fáza.

Výchovno-vzdelávací proces prebieha v nezmenenej forme. Žiaci, ktorí končia vyučovanie a nenavštevujú ŠKD, odchádzajú dodržiavajúc všetky opatrenia v sprievode pedagóga na obed alebo domov. Deti navštevujúce ŠKD v sprievode vychovávateľky obedujú v školskej jedálni a dodržujú pravidlá stravovania, s ktorými sú oboznámení vopred a pokračujú vo výchovnej činnosti  ŠKD.

 **Prevádzka ŠKD je od 6,30 do 16,00 hod.**

 **Všetci žiaci a pracovníci školy sa pohybujú po škole s ochranným rúškom!**

 **Vstup do materskej školy je zo zadného vchodu budovy školy.**

|  |
| --- |
| **Zákonný zástupca** |

Predkladá pri prvom nástupe žiaka do základnej školy **zdravotný dotazník a vyhlásenie** **zákonného zástupcu** (príloha č.3) alebo po každom prerušení dochádzky žiaka do základnej školy v trvaní viac ako tri dni predkladá **písomné vyhlásenie** **zákonného zástupcu** o tom, že žiak neprejavuje príznaky prenosného ochorenia a nemá nariadené karanténne opatrenie – podpisuje rodič (príloha č. 4). Zákonný zástupca:

* **Dodržiava pokyny riaditeľa školy, ktoré upravujú podmienky prevádzky ZŠ.**
* **Do školy privedie iba zdravého žiaka. Ak sa žiak ráno sťažuje na bolesti hlavy, nádchu, má kašeľ a pod. nesmie prísť do školy.**
* **Je zodpovedný za dodržiavanie hygienicko-epidemiologických opatrení pri príchode do ZŠ a odchode žiaka zo ZŠ ( nosenie rúšok, dezinfekcia rúk...).**
* **Zabezpečí svojmu dieťaťu dve rúška a papierové jednorazové vreckovky.**
* **V prípade, že je u žiaka podozrenie alebo potvrdené ochorenie COVID-19 v domácom prostredí, bezodkladne o tejto situácii informuje riaditeľa školy a triedneho učiteľa**
* **V prípade, že je u žiaka podozrenie alebo potvrdené ochorenie COVID-19 v školskom prostredí, bezodkladne si svoje dieťa príde vyzdvihnúť.**
* **Povinnosťou zákonného zástupcu je bezodkladne nahlásiť karanténu, ak bola u žiaka nariadená detským lekárom alebo príslušným RÚVZ. Za týchto podmienok bude žiak zo školy vylúčený.**
* **Zákonný zástupca odprevádza svoje dieťa k hlavnému vchodu. Do budovy školy NEVSTUPUJE! Bočné vchody budú uzamknuté.**
* **V prípade nutnosti vstúpiť do vnútorných priestorov školy (prevzatie chorého dieťaťa, úrazu) má na tvári rúško a ruky si pri vchode vydezinfikuje.**
* **Dodržuje upozornenia a piktogramami umiestnené v priestoroch školy.**

|  |
| --- |
| **Prevádzka a spôsob stravovania v školskej jedálni** |

* Základná škola poskytuje stravovanie prihláseným stravníkom (žiakom a zamestnancom).
* Obed sa bude vydávať v čase od 11.00 do 14.00 hod.
* Žiaci pred odobraním obeda použijú čip.
* Rodič odhlasuje svoje dieťa zo stravy cez portál Edupage najneskôr do 7.30 hod. alebo telefonicky do 8.00 v daný deň (032/285 37 23.
* PZ/OZ ktorý vykonáva dozor v ŠJ pomáha pri výdaji nápoja a šalátu. Použije rukavice.
* Stravu a príbor podáva žiakovi a zamestnancovi kuchárka ŠJ.
* Stravníci v ŠJ vstupujú do jedálne v rúšku. Rúško odloží až počas konzumácie obeda.
* Stoly sa priebežne dezinfikujú. Zabezpečuje to upratovačka.
* Žiaci prichádzajú na obed v časových intervaloch, podľa stanoveného rozpisu.

|  |
| --- |
| **Prevádzka ŠKD** |

* Žiakov si do príslušných oddelení preberá zodpovedná vychovávateľka podľa rozvrhu.
* Žiaci trávia väčšinu času v exteriéri školy, podľa počasia.
* Odchod žiakov z ŠKD: nakoľko je zakázaný vstup rodičom do školy, žiaci odchádzajú v časových intervaloch nasledovne: 13.00, 14.00, 15.00, 15.30, 16.00 16.30, 17.00. alebo po individuálnej dohode s p. vychovávateľkou.

|  |
| --- |
| **Všeobecné základné opatrenia** |

Nikto s príznakmi infekcie dýchacích ciest, ktoré by mohli zodpovedať známym príznakom COVID-19 (zvýšená telesná teplota, kašeľ, zvracanie, kožná vyrážka, hnačky, náhla strata chuti a čuchu, iný príznak akútnej infekcie dýchacích ciest) nesmie vstúpiť do priestorov základnej školy.

 Ak žiak v priebehu dňa vykazuje niektorý z možných príznakov COVID-19, bezodkladne si nasadí rúško a bude umiestnený do samostatnej izolačnej miestnosti. V tejto súvislosti budú kontaktovaní zákonní zástupcovia, ktorí ho bezodkladne vyzdvihnú.

Ak sa u zamestnanca objavia príznaky nákazy COVID – 19 v priebehu jeho pracovného dňa, bezodkladne o tom informuje riaditeľa školy a opustí školu v najkratšom možnom čase s použitím rúška.

V prípade podozrivého žiaka alebo pracovníka sa riadi škola usmerneniami z Oranžovej fázy.

V prípade podozrenia alebo potvrdenia výskytu ochorenia COVID-19 sa budeme riadiť pokynmi manuálu pod názvom Organizácia a podmienky výchovy a vzdelávania v základných školách pre školský rok 2020/2021 - **ORANŽOVÁ FÁZA a ČERVENÁ FÁZA.**

|  |
| --- |
| **Špeciálne usmernenia pri otvorení školského roku 2020/2021** |

Počas obdobia 2. 9. 2020 – 14. 9. 2020 nad rámec zelenej fázy škola:

* neorganizuje hromadné otvorenie školského roku za účasti rodičov. Otvorenie školského roka prebehne cez školský rozhlas.
* Žiaci prvého stupňa majú odporúčané nosiť rúška v priestoroch školy a žiaci druhého stupňa sú povinný nosiť rúška mimo svojej triedy.
* Zamestnancom školy sa odporúča nosiť rúško.
* Telesná výchova sa realizuje podľa počasia v exteriéri.
* Žiaci počas desiatovej prestávky v prípade priaznivého počasia pôjdu na školský dvor.
* Dôkladné čistenie všetkých miestností, v ktorých sa žiaci, pedagogickí zamestnanci a ďalší zamestnanci školy nachádzajú, sa musí vykonávať každý deň.
* Dezinfekcia dotykových plôch, ostatných povrchov alebo predmetov, ktoré používa zvlášť veľký počet ľudí, musí byť vykonávaná 2x denne a podľa potreby (napr. kľučky dverí).

Vyššie uvedené opatrenia sa podľa epidemiologickej situácie môžu predĺžiť Tento dokument sa vzťahuje na základné prevádzkové podmienky základnej školy po dobu trvania potreby dodržiavania epidemiologických opatrení a odporúčaní. Upravuje iba tie základné prevádzkové podmienky, ktoré sa líšia (či sú upravené nad rámec) od štandardných podmienok vyplývajúcich z  ďalších predpisov.

**Príloha č. 1**

**Zdravotný dotazník a vyhlásenie zamestnanca**

**pred začiatkom nového šk. roka 2020/2021**

(Ochorenie COVID – 19 spôsobené koronavírusom SARS-CoV-2)

|  |  |
| --- | --- |
| Meno a priezvisko zamestnanca: |  |
| Adresa: |  |
| Telefón: |  |

**Dôvod použitia tohto dotazníka:**

Dotazník je dôležitý z hľadiska monitorovania zdravia zamestnanca, v súvislosti so začiatkom školského roka 2020/2021 počas trvania pandémie Covid-19, resp. koronavírusom SARS-CoV-2. Je dôležité, aby školy a školské zariadenia boli bezpečným miestom pre zamestnanca v pracovnom procese.

**Dotazník vypĺňa každý zamestnanec**

|  |
| --- |
| **Prehlasujem, že som cestoval v termíne od 17. 8. do 31. 8. 2020 mimo Slovenskej republiky:** |
| **ÁNO** | **NIE** |
| **Prehlasujem, že som sa zúčastnil/a hromadného podujatia\* v termíne od 17. 8. do 31. 8. 2020:** |
| **ÁNO** | **NIE** |

*V prípade, že ste na niektorú z hore uvedených otázok odpovedali „ÁNO,“ ste povinný sledovať Váš zdravotný stav, zdravotný stav osôb žijúcich v spoločnej domácnosti a iných blízkych osôb, s ktorými ste v častom kontakte.*

*V prípade výskytu príznakov (nádcha, kašeľ, telesná teplota nad 37 °C, strata čuchu a chuti, hnačka, bolesti hlavy) u Vás alebo osôb žijúcich v spoločnej domácnosti a iných blízkych osôb ste povinný bezodkladne kontaktovať lekára všeobecnej starostlivosti (VLD) a postupovať v zmysle jeho odporúčaní a nenavštevovať školské zariadenie do doby určenej príslušným lekárom.*

Ďalej vyhlasujem, že neprejavujem príznaky akútneho ochorenia, že mi Regionálny úrad verejného zdravotníctva Slovenskej republiky ani lekár všeobecnej zdravotnej starostlivosti nenariadil karanténne opatrenie (karanténu, zvýšený zdravotný dozor alebo lekársky dohľad). Nie je mi známe, že by som ja, moja rodina alebo iné osoby, ktoré so mnou žijú spoločne v domácnosti, ako aj iné blízke osoby, prišli v priebehu ostatného mesiaca do styku s osobami, ktoré ochoreli na prenosné ochorenie (napr. COVID-19, hnačka, vírusový zápal pečene, zápal mozgových blán, horúčkové ochorenie s vyrážkami).

|  |  |
| --- | --- |
| Podpis zamestnanca: |  |

\* pod hromadným podujatím sa rozumie hlavne: detský tábor, športové sústredenie, koncerty, svadby, rodinné oslavy.

**Príloha č. 2**

**Zdravotný dotazník pre zamestnancov pred opätovným nástupom do zamestnania**

(Ochorenie COVID – 19 spôsobené koronavírusom SARS-CoV-2)

|  |  |
| --- | --- |
| **Meno a priezvisko:**  |  |
| **Dátum narodenia:** |  |

**Dôvod použitia tohto dotazníka:**

Dotazník je dôležitý z hľadiska monitorovania zdravia zamestnancov, ktorí sa vracajú späť do zamestnania po neprítomnosti na pracovisku trvajúcej viac ako 3 dni počas trvania pandémie Covid-19, resp. koronavírusom SARS-CoV-2. Je dôležité, aby pracovisko bolo bezpečným miestom na prácu pre všetkých zamestnancov aj v súlade s §5, Zákona č.124/2006 Z.z..

**Dotazník vypĺňa každý zamestnanec pred vstupom do zamestnania.**

|  |
| --- |
| **Prehlasujem, že nemám zvýšenú teplotu nad 37 °C (po nameraní zvýšenej teploty do 37,5 °C, odporúčame opätovne zmerať teplotu po 5 minútach)\*:** |
| **ÁNO** | **NIE** |
| **Prehlasujem, že nepociťujem škriabanie v hrdle (bolesť hrdla) \*:** |
| **ÁNO** | **NIE** |
| **Prehlasujem, že nepociťujem bolesť hlavy\*:** |
| **ÁNO** | **NIE** |
| **Prehlasujem, že nepociťujem ťažkosti s dýchaním \*:** |
| **ÁNO** | **NIE** |
| **Prehlasujem, že nemám kašeľ\*:** |
| **ÁNO** | **NIE** |
| **Prehlasujem, že nepociťujem neobvyklú únavu\*:** |
| **ÁNO** | **NIE** |

Ak sa u zamestnanca vyskytne niektorý z vyššie uvedených príznakov (na otázku odpovedá – nie), neodkladne o tom informuje svojho nadriadeného. Odporúčame ihneď poslať zamestnanca z práce domov.

Následne zamestnanec telefonicky alebo e-mailom kontaktuje svojho všeobecného lekára, ktorý určí podľa zdravotných ťažkostí a anamnézy ďalší postup. Takto postupuje zamestnanec aj v prípade, že sa u neho vyskytnú ťažkosti v domácom prostredí. Zamestnanec bude následne informovať zamestnávateľa o tom, či má na daný alebo nasledujúci deň celodennú domácu liečbu, prípadne či je PN alebo na základe konzultácie so všeobecným lekárom a opakovaného merania teploty doma môže na druhý deň nastúpiť do práce.

V prípade výskytu uvedených príznakov v priebehu nasledujúcich dní (do nasledujúceho vyplnenia dotazníka zamestnancom) je postup rovnaký.

**Dátum: ...........................................**

 **podpis zamestnanca**

Tento zdravotný dotazník vypĺňa zamestnanec a bude v platnosti (používaný) do doby skončenia pandémie koronavírusom SARS CoV- 2 a ochorenia COVID – 19. Bude archivovaný podľa platných právnych predpisov GDPR.

**Príloha č. 3**

**Zdravotný dotazník a vyhlásenie zákonného zástupcu dieťaťa**

**pred začiatkom nového šk. roka 2020/2021**

 (Ochorenie COVID – 19 spôsobené koronavírusom SARS-CoV-2)

|  |  |
| --- | --- |
| Meno a priezvisko zákonného zástupcu: |  |
| Meno dieťaťa: |  |
| Adresa zákonného zástupcu: |  |
| Telefón zákonného zástupcu: |  |

**Dôvod použitia tohto dotazníka:**

Dotazník je dôležitý z hľadiska monitorovania zdravia dieťaťa, v súvislosti so začiatkom školského roka 2020/2021 počas trvania pandémie Covid-19, resp. koronavírusom SARS-CoV-2. Je dôležité, aby školy a školské zariadenia boli bezpečným miestom pre dieťa v procese vzdelávania a výchovy.

**Dotazník vypĺňa každý zákonný zástupca dieťaťa:**

|  |
| --- |
| **Prehlasujem, že dieťa vycestovalo v termíne od 17. 8. do 31. 8. 2020 mimo Slovenskej republiky:** |
| **ÁNO** | **NIE** |
| **Prehlasujem, že dieťa sa zúčastnilo hromadného podujatia\* v termíne od 17. 8. do 31. 8. 2020:** |
| **ÁNO** | **NIE** |

*V prípade, že ste na niektorú z hore uvedených otázok odpovedali „ÁNO,“ ste povinný sledovať zdravotný stav dieťaťa a osôb žijúcich v spoločnej domácnosti a iných blízkych osôb, s ktorými je dieťa v častom kontakte.*

*V prípade výskytu príznakov (nádcha, kašeľ, telesná teplota nad 37 °C, strata čuchu a chuti, hnačka, bolesti hlavy) u dieťaťa alebo osôb žijúcich v spoločnej domácnosti a iných blízkych osôb ste povinný bezodkladne kontaktovať lekára všeobecnej starostlivosti (VLD a VLDD) a postupovať v zmysle jeho odporúčaní. Dieťa nenavštevuje školu/školské zariadenie do doby určenej príslušným lekárom.*

Ďalej vyhlasujem, že dieťa neprejavuje príznaky akútneho ochorenia, že Regionálny úrad verejného zdravotníctva Slovenskej republiky ani lekár všeobecnej zdravotnej starostlivosti pre deti a dorast menovanému dieťaťu nenariadil karanténne opatrenie (karanténu, zvýšený zdravotný dozor alebo lekársky dohľad). Nie je mi známe, že by dieťa, jeho rodičia alebo iné osoby, ktoré s ním žijú spoločne v domácnosti, ako aj iné blízke osoby, prišli v priebehu ostatného mesiaca do styku s osobami, ktoré ochoreli na prenosné ochorenie (napr. COVID-19, hnačka, vírusový zápal pečene, zápal mozgových blán, horúčkové ochorenie s vyrážkami).

|  |  |
| --- | --- |
| Podpis zákonného zástupcu: |  |

\* pod hromadným podujatím sa rozumie hlavne: detský tábor, športové sústredenie, koncerty, svadby, rodinné oslavy.

**Príloha č. 4**

**Vyhlásenie zákonného zástupcu o bezinfekčnosti**

Vyhlasujem, že žiak ........................................................................., bytom v  ..................................................................................., neprejavuje príznaky akútneho ochorenia (telesná teplota nad 37,5 °C alebo triaška, malátnosť, neprimeraná únava, začervenané, zapálené oči s výtokom, upchatý nos so sťaženým dýchaním nosom, hustý skalený, zafarbený (žltý, zelený) výtok z nosa (nádcha), bolesť uší, výtok z uší, oslabený sluch, suchý dusivý kašeľ, vlhký produktívny kašeľ, vracanie, riedka stolica niekoľkokrát denne, novovzniknuté začervenanie kože, vyrážky, chrasty a pod. na koži), že regionálny úrad verejného zdravotníctva ani lekár všeobecnej zdravotnej starostlivosti pre deti a dorast menovanému žiakovi nenariadil karanténne opatrenie (karanténu, zvýšený zdravotný dozor alebo lekársky dohľad).

Nie je mi známe, že by žiak, jeho rodičia alebo iné osoby, ktoré s ním žijú spoločne v domácnosti, prišli v priebehu ostatného mesiaca do styku s osobami, ktoré ochoreli na prenosné ochorenie (napr. COVID-19, hnačka, vírusový zápal pečene, zápal mozgových blán, horúčkové ochorenie s vyrážkami).

V ................................. dňa ...................

|  |  |
| --- | --- |
| Meno a priezvisko zákonného zástupcu: |  |
| Adresa zákonného zástupcu: |  |
| Telefón zákonného zástupcu: |  |
| Podpis zákonného zástupcu: |  |